Den kommende uge bliver græsbanerne i og omkring Hjørring godt og grundigt slidt, når 20.000 fodboldspillere tager del i den årlige Dana Cup. Mandag blev det hele skudt i gang med paraden gennem Hjørrings gader, hvor deltagerne fordelt efter land marcherede mod stadion og den officielle åbning. Sidste år har der mere end 1100 hold med. I år er der en anelse færre, nemlig 1067 hold med. Men det gør ikke så meget, at deltagerantallet ikke er vokset, siger direktør og daglig leder, Jette Andersen. - Det er fint nok, for vi vil gerne blive ved med at bevare kvaliteten af vores turnering. Det hele skal jo gerne fungere, og der skal være styr på det, siger hun. Efter at have planlagt årets Dana Cup i det meste af et år, nærmest lige siden der blev lukket ned for 2016-udgaven, glæder direktøren sig til at tage hul på turneringen. - Det er årets højdepunkt. Vi arbejder på det her i et helt år, og så brænder vi det af på fem dage. Så det er meget meget stort, siger Jette Andersen.

Opsummering:
Dana Cup er skudt i gang, og mandag aften gik det løs med den store parade gennem Hjørring.